संज्ञा छाया को अपनी जिम्मेदारी सौपकर अपने पीहर – मायके चली गयी। घर पहुँचकर पिताश्री को बताया कि मै सूर्य का तेज सहन नहीं कर सकती, अत: तप करने अपने पति से बिना कुछ कहे मायके आयी हूँ । सुनकर पिताने संज्ञा को बहुत डाटा – फटकारा और कहा कि , ‘ बिन बुलाये बेटी यदि मायके में आए तो पिता व पुत्री को दोष लगता है । बेटी तुम जल्द अपने ससुराल सूर्य के पास लौट जाओ ‘, तब संज्ञा सोचने लगी कि यदि मै वापस लौटकर गई तो छाया को मैंने जो कार्यभार सौंपा है उसका क्या होगा ? छाया कहाँ जायेगी ? सोचकर संज्ञा ने , घनघोर जंगल में ( जो उत्तर कुरुक्षेत्र में था ) शरण ले ली ।